
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС


Относно: Предоставяне безвъзмездно за управление на Център за подкрепа на личностното развитие – Бургас, недвижими имоти - частна общинска собственост, представляващи обособени обекти в бл. 1„А“, ж.к. „Славейков“, гр. Бургас

[bookmark: _GoBack]УВАЖАЕМИ  ОБЩИНСКИ СЪВЕТНИЦИ,
	
В Община Бургас е постъпило заявление с вх. №65-00-79/10.02.2017г. от Директора на Център за подкрепа на личностното развитие - Бургас, с искане за предоставяне безвъзмездно за управление на следните недвижими имоти - частна общинска собственост: обособен обект (занималня) зад вх. Б и обособен обект (кабинет) зад вх. В, бл. 1 „А“, ж.к. „Славейков“, гр. Бургас, всеки със застроена площ 60 кв.м, актувани съответно с Актове №119 и №118 от 07.02.1997г. за частна общинска собственост.
С договор от 08.07.2010г., описаните обекти са предоставени за безвъзмездно ползване на Общински детски комплекс – Бургас (ОДК – Бургас), за срок от 5 години, като към настоящия момент помещенията се ползват от Център за подкрепа на личностното развитие  - Бургас, правоприемник на ОДК – Бургас. 
ОДК – Бургас е извънучилищно  педагогическо учреждение, създадено с Решение №20-8/03.12.1993г. на Общински съвет - Бургас и Заповед №РД-14-205/29.12.1994г. на Министъра на образованието и науката, като юридическо лице на бюджетна издръжка, с предмет на дейност: осъществяване на държавна политика за работа с деца и ученици, чрез организиране на дейности в свободното им време за развитие на индивидуалните им способности и дарования в областта на изкуството, науката, спорта и туризма.
С приетия нов Закон за предучилищното и училищното образование (ЗПУО), обн. ДВ. бр. 79 от 13.10.2015г., в сила от 01.08.2016г., съществуващите извънучилищни педагогически учреждения продължават да осъществяват дейността си като центрове за подкрепа за личностно развитие в зависимост от дейността си по чл. 49 от същия закон.
Със Заповед №2672/29.09.2016г. на Кмета на Община Бургас са определени дейностите, които ще развива Центърът за подкрепа на личностното развитие - Бургас, посочени в чл. 49, ал. 1, т. 1 от ЗПУО, а именно: развитие на интересите, способностите, компетентностите и изявата в областта на науките, технологиите, изкуствата и спорта.
	Съгласно разпоредбите на чл. 12, ал. 3 от Закона за общинската собственост (ЗОС) и чл. 17 от Наредбата за реда за придобиване, управление и разпореждане с общински имоти и вещи (НРПУРОИВ), приета с Решение №13-1/28.06.2016г. на Общински съвет – Бургас, имоти или части от имоти – частна общинска собственост, които не са необходими за нуждите на органите на общината или на юридически лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури,  без търг или конкурс, след решение на общинския съвет, за срок до десет години.
	Център за подкрепа на личностното развитие  - Бургас участва в провеждане и реализиране на образователната и културна политика на Община Бургас, насочена към децата и учениците от детските заведения и училищата, като координира изпълнението на редица програми на Община Бургас.
	Към настоящия момент в Центъра за подкрепа на личностното развитие  - Бургас се обучават и възпитават повече от 6500 деца и ученици, включени в постоянни и временни групи, което обуславя необходимостта да бъдат предоставени отново за нуждите на центъра общинските помещения в бл. 1„А“, ж.к. „Славейков“, гр. Бургас.     
Предвид изложеното и на основание правомощията ми по чл. 60, ал. 1от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, предлагам на Общинския съвет – Бургас, на основание чл. 21, ал. 1, т. 8 от ЗМСМА, чл. 12, ал. 3 от ЗОС и чл. 17 от НРПУРОИВ, приета с Решение №13-1/28.06.2016г. на Общински съвет – Бургас, да вземе следното

Р  Е  Ш  Е  Н  И  Е:

Да се предоставят безвъзмездно за управление на юридическо лице на бюджетна издръжка – Център за подкрепа на личностното развитие – Бургас, БУЛСТАТ 102006775, със седалище: гр. Бургас, ул. „Райна Княгиня“ №11, представлявано от Директора – Пепа Живкова Ангелова, за срок от 5 (пет) години, следните недвижими имоти – частна общинска собственост:
- Обособен обект (занималня) с площ 60 кв.м, находящ се зад вх. Б на бл. 1„А“, ж.к. „Славейков“, гр. Бургас, при граници: север – вх. Б, изток – магазин, юг – външен зид, запад – ел. услуги, актуван с Акт №119/07.02.1997г. за частна общинска собственост и
- Обособен обект (кабинет) с площ 60 кв.м, находящ се зад вх. В на бл. 1„А“, ж.к. „Славейков“, гр. Бургас, при граници: север – вх. В, изток – магазин, юг – външен зид, запад – магазин, актуван с Акт №118/07.02.1997г. за частна общинска собственост.
Приложение: Заявление с вх. №65-00-79/10.02.2017г. в Община Бургас; Договор за предоставяне на безвъзмездно право на ползване  от 08.07.2010г.; Акт №119/07.02.1997г. за частна общинска собственост; Акт №118/ 07.02.1997г. за частна общинска собственост; Заповед №РД-14-205/ 29.12.1994г. на Министъра на образованието и науката; Заповед №2672/ 29.09.2016г. на Кмета на Община Бургас; Справка от регистъра по БУЛСТАТ към Агенция по вписванията.

